પારડી માનવ સેવા કેન્દ્રના ટ્રસ્ટી અને તબીબ ડો.એમ.એમ.કુરેશીના નિવાસ્થાને શુક્રવારે જાણીતા હાસ્ય કલાકાર શાહબુદ્દીન રાઠોડ આવી પહોંચ્યા હતાં. સાપુતારા ખાતે યોજાનારા કાર્યક્રમમાં હાજરી અાપવા આવેલાં હાસ્ય કલાકાર શાહબુદ્દીન રાઠોડે દિવ્ય ભાસ્કર સાથેની વાત-ચીતમાં જણાવ્યું હતું કે કરુણતાની ચરમસીમામાંથી હાસ્ય સર્જાય છે. દુ:ખ, વ્યથા, દર્દ, સંતાપ, રુદન કર્યા પછી કલાકાર જે નિરુપણ કરે તેનાથી હાસ્યનું સર્જન થાય છે. જીવનમાં ઘાત, આઘાત, સંઘર્ષ, દુ:ખ, વ્યથા વેઠી તેનો પ્રતિભાવ હાસ્યમાં વ્યક્ત કર્યો હતો. તેમણે જણાવ્યું હતું કે માણસ પ્રકૃતિથી દુુર એટલો દુ:ખી છે. કક્ષાથી નીચેનું હાસ્ય પીરસવું જોઇએ નહી. કારણ કે આ કાર્યક્રમો આખો પરિવાર સાથે બેસીને જોતો હોય છે. અત્યાર સુધીમાં 50 જેટલા હાસ્ય કલાકારો તૈયાર કર્યા છે.